**TRGOVAČKA I TEKSTILNA ŠKOLA U RIJECI**

**STANE VONČINE 1A**

**51000 RIJEKA**

KLASA: 372-02/22-01/04

URBROJ: 2170-60-01-22 -01

Rijeka, 16. rujna 2022.g.

Na temelju Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija (KLASA: 022-04/17-01/32, URBROJ: 2170/1-01-01/5-17-12 od 11. rujna 2017.), Odluke o Izmjenama Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama (KLASA: 022-04/20-01/39, URBROJ: 2170/1-01-01/6-20-12 od 26. listopada 2020.) i Odluke Školskog odbora Trgovačke i tekstilne škole u Rijeci o raspisivanju javnog natječaja (KLASA: 003-06/20-01/017, URBROJ: 2170-56-02-20-03 ), donesene na 29. sjednici dana 14. rujna 2022.g., Trgovačka i tekstilna škola u Rijeci (dalje u tekstu: Škola) zastupana po ravnateljici Antoniji Bukša, dipl. oec. objavljuje dana 16. rujna 2022. godine

**JAVNI NATJEČAJ**

**ZA DAVANJE U ZAKUP DIJELA PROSTORA ŠKOLE**

**PREDMET JAVNOG NATJEČJA:** davanje u zakup dijela prostora Škole radi postavljanja:

* **Samoposlužnog aparat za kavu i ostale tople i hladne napitke** s priključkom na električnu energiju koji se nalazi na I. katu škole/ukupna površina za postavljanje aparata iznosi cca 1m²
* **Samoposlužnog aparat** (dalje u tekstu: aparati) **za sokove i hranu** s priključkom na električnu energiju koji se nalazi na I. katu škole/ukupna površina za postavljanje aparata iznosi cca 1m²

**MINIMALNI POČETNI IZNOS ZAKUPNINE** iznosi 350,00 kuna mjesečno odnosno 46,45 eura mjesečno po fiksnom tečaju konverzije (1 euro=7,53450 kuna) po 1 (jednom) aparatu. Režijski troškovi uračunati su u iznos zakupnine. Plaćanje zakupnine vrši se mjesečno do 8. dana u mjesecu za prethodni mjesec.

Ponuda se može odnositi na jedan ili oba aparata.

**UVJETI:**

1. Prostor Škole daje se u zakup u viđenom stanju na dan primopredaje u dijelu koji je potreban za postavljanje automata,
2. Ponuditelji ponude podnose za lokacije navedene u javnom natječaju,
3. Prostori Škole daju se u zakup na vrijeme od 5 (pet) godina,
4. Prostori Škole na kojima je zasnovan zakup ne mogu se dati u podzakup,
5. Ugovor o zakupu sklopit će se u pisanom obliku u roku od najviše 30 (trideset) dana od dana donošenja odluke o odabiru,
6. U slučaju adaptacije, sanacije i drugih zahvata u prostorima Škole, Škola zadržava pravo da na trošak zakupnika zatraži privremeno uklanjanje uređaja ili preseljenje na drugo mjesto unutar Škole, pri čemu zakupnik nema pravo tražiti povrat uloženih sredstava po toj osnovi,
7. Škola zadržava pravo poništiti natječaj ili dio natječaja, odnosno ne prihvatiti niti jednu ponudu bez obrazloženja.

**OSTALE NAPOMENE:**

U ugovorene stavke ugovora koji će biti sklopljen s najpovoljnijim ponuditeljem obvezno se unose slijedeće stavke:

* redovito obilaženje lokacija i kontrolu aparata,
* redovito punjenje aparata potrebnim sirovinama,
* servisiranje aparata i besprijekorno održavanje higijenskih uvjeta aparata,
* otklanjanje kvarova i zastoja u najkraćem mogućem roku,
* instaliranje aparata i stavljanje u funkciju u roku od 5 dana
* da će se visina zakupnine usklađivat razmjerno promjeni cijene struje na tržištu

Ponudu obavezno uskladiti s preporukom HZJZ od 17.12. 2001.g. o preporučljivim prehrambenim proizvodima u prodajnim automatima <https://www.hzjz.hr/sluzba-promicanje-zdravlja/preporuka-za-skole-o-preporucljivim-prehrambenim-proizvodima-u-prodajnim-automatima/>

**KRITERIJI ZA ODABIR NAJPOVOLJNIJE PONUDE:**

* Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najveći iznos zakupnine.
* Ako na javni natječaj pristignu dvije ili više valjanih ponuda s jednakim iznosom mjesečne zakupnine, povoljnijom će se smatrati ranije pristigla ponuda.

**U natječaju mogu sudjelovati** sve domaće i strane pravne i fizičke osobe registrirane za obavljanje predmetne djelatnosti.

Pravo prvenstva na sklapanje ugovora o zakupu ostvaruju osobe prema Zakonu o pravima hrvatskih branitelja iz Domovinskog rata i članovima njihovih obitelji (NN 121/17, 98/19, 84/21) i Zakona o zakupu i kupoprodaji poslovnog prostora (NN 125/11, 64/15 i 112/18) ukoliko ispunjavaju uvjete iz natječaja i prihvate najviši ponuđeni iznos zakupnine. Ponuditelji s prvenstvenim pravom dužni su se u ponudi, odnosno pri otvaranju ponuda pisano izjasniti o korištenju prava prvenstva, na način da o tome potpišu odgovarajuću izjavu, uz dostavu dodatnih dokumenata navedenih u ovom natječaju.

**PISANA PONUDA MORA SADRŽAVATI:**

* Brojkama i slovima točno ispisan iznos mjesečne zakupnine izražene u kunama/eurima po fiksnom tečaju konverzije (1 euro=7,53450 kuna po aparatu),
* podatke o ponuditelju: naziv, adresa, OIB, ime i prezime ovlaštene osobe ponuditelja, broj telefona, e-mail adresa.

**Uz ponudu je potrebno dostaviti:**

* domaće pravne i fizičke osobe dužne su priložiti izvornik ili ovjerenu presliku potvrde porezne uprave o plaćenim porezima i doprinosima, koja ne smije biti starija od 15 dana od dana objave ovog natječaja,
* domaće fizičke osobe su dužne priložiti presliku važeće osobne iskaznice, a strane fizičke osobe presliku putovnice,
* domaće pravne osobe moraju priložiti izvadak iz sudskog registra (izvornik ili ovjerenu presliku), odnosno presliku obrtnice za obrtnike, ovjerenu od javnog bilježnika, a strane pravne osobe izvadak iz domicilnog registra s ovjerenim prijevodom sudskog tumača na hrvatski jezik, sve ne starije od 30 dana od dana objave ovog natječaja,
* ponuditelji koji se pozivaju na pravo prednosti osim gore navedenih dokumenata moraju dostaviti: potvrdu Ministarstva obrane odnosno Ministarstva unutarnjih poslova kojom se dokazuje pravo prvenstva, u izvorniku ili ovjerenoj preslici, koje ne smiju biti starije od 6 mjeseci od dana objave ovog natječaja.
* certifikat ili izjava o ispravnosti i kvaliteti proizvoda
* rok u kojem će ponuditelj postaviti aparat i osposobiti ga za uporabu.

Ponude dostaviti u roku od 8 dana od dana objave, na adresu škole, Trgovačka i tekstilna škola u Rijeci, Stane Vončine 1A, 51000 Rijeka.

Ponude se dostavljaju poštom ili neposredno na adresu škole (u radno vrijeme škole), u zatvorenoj omotnici s naznakom „NE OTVARAJ – PONUDA ZA NATJEČAJ ZA ZAKUP DIJELA PROSTORA ŠKOLE“.

Nepravodobne i nepotpune ponude neće se razmatrati.

**Javno otvaranje ponuda održat će se 26. rujna 2022. godine u 12 h u prostorijama škole.**

Škola zadržava pravo poništiti natječaj ili dio natječaja, odnosno ne prihvatiti ponudu bez obrazloženja.

Odluka o odabiru najpovoljnije ponude pisanim putem dostavit će se svim ponuditeljima.

Ako odabrani ponuditelj odustane od zaključenja ugovora ili ne pristupi njegovom zaključenju, Školski odbor može donijeti odluku o odabiru slijedeće najpovoljnije ponude koja ispunjava uvjete iz javnog natječaja ili može poništiti javni natječaj.

Ovaj javni natječaj objavljen je na mrežnoj stranici škole dana 16.09.2022. godine